OPĆINA TUČEPI, Kraj 39a, 21 325 Tučepi, OIB: 03720208237, koju zastupa općinski načelnik Ante Čobrnić (u daljnjem tekstu: Općina)

i

(Naziv, adresa i OIB Korisnika), zastupan po (ime i prezime osobe ovlaštene za zastupanje Korisnika) (u daljnjem tekstu: Korisnik)

sklopili su u Tučepima, dana \_\_\_\_\_\_\_\_\_\_\_

**UGOVOR
o dodjeli financijskih sredstava programu/projektu**

**u području \_\_\_\_\_\_\_\_\_\_\_\_\_\_**

**iz sredstava proračuna Općine Tučepi u 2022. godini**

Članak 1.

Predmet ovog Ugovora je financiranje programa Udruge \_\_\_\_\_\_\_\_\_\_\_\_ (u daljnjem tekstu: Program/Projekt) kojeg provodi Korisnik temeljem objavljenog natječaja za financiranje projekata i programa udruga na području Općine Tučepi u 2022. godini (u daljnjem tekstu: Javni natječaj).

Članak 2.

Općina će financirati Program/Projekt Udruge iz članka 1. ovog Ugovora u iznosu od \_\_\_\_\_\_\_\_\_\_\_\_\_\_\_\_\_\_\_ (slovima:) kuna.

Sredstva se mogu koristiti isključivo za provedbu Programa/Projekta sukladno uvjetima Javnog natječaja i prema Opisnom obrascu- prijavnici Programa/Projekta i Obrascu proračuna. Navedena sredstva će se isplatiti s proračunske pozicije \_\_\_\_\_\_\_\_\_\_\_\_\_\_\_\_.

Članak 3.

Ovaj Ugovor primjenjuje se na proračunsku godinu 2022. godinu.

Članak 4.

Sredstava će se isplatiti na žiro-račun korisnika broj \_\_\_\_\_\_\_\_\_\_\_\_\_\_\_\_\_.

Članak 5.

Radi kontrole namjenskog korištenja sredstava Korisnik se obvezuje da će Općini dostaviti Izvještaj o provedbi Programa/Projekta koji treba sadržavati:

a) Opisno izvješće;

b) Financijsko izvješće na propisanim obrascima Općine. Izvještaj se dostavlja u tiskanom obliku poštom ili osobnom dostavom u pisarnicu Općine, potpisan i ovjeren od strane osobe ovlaštene za zastupanje Korisnika i voditelja projekta.

Korisnik se obvezuje da će Općini dostaviti Izvještaj o provedbi programa/projekta, najkasnije do 15.veljače 2023. godine

Uz financijski izvještaj korisnik financiranja dostavlja preslike odgovarajuće dokumentacije kojima se pravdaju troškovi te popis konačnih izvora financiranja programa ili projekta i opis svih odstupanja u izvorima financiranja u odnosu na prijedlog koji je odobren.

 Općina zadržava pravo zatražiti i periodični izvještaj o provođenju programa.

Ako korisnik financiranja ne dostavi Općini Tučepi završni izvještaj do krajnjeg roka za njegovo podnošenje navedenog u stavku 1. ovoga članka i ne dostavi prihvatljivo i dovoljno detaljno obrazloženje razloga zbog kojih nije ispunio obavezu, Općina će raskinuti ugovor i zahtijevati povrat sredstva koja su već uplaćena.

Članak 6.

Općina pridržava pravo kontinuiranog praćenja i vrednovanja izvršenja Programa/Projekta Korisnika iz članka 1. Ugovora, te preispitivanje financija i troškova u bilo koje vrijeme trajanja financiranja.

Općina može neposrednu kontrolu iz prethodnog stavka ovog Ugovora obaviti kroz terenski posjet prostorijama Korisnika, te je o namjeri izvršenja neposredne kontrole dužna prethodno obavijestiti Korisnika barem sedam dana prije planiranog izvršenja kontrole.

Članak 7.

Korisnik se obvezuje pravodobno obavijestiti Općinu o manjim i većim izmjenama Ugovora. Manje izmjene Ugovora mogu biti:

- promjena bankovnog računa Korisnika,

- promjena adrese ili drugih kontakata Korisnika,

- manje promjene Programa/projekta koje ne utječu na njegov opseg i ciljeve (npr. manje promjene u vremenskom rasporedu provedbe aktivnosti).

Veće izmjene ugovora zahtijevaju izradu dodatka ugovoru i njegovo potpisivanje od

strane Općine i Korisnika.

Općina odlučuje kod svake obavijesti radi li se o manjoj ili većoj izmjeni i sukladno

tome odlučuje je li potrebno izraditi dodatak ugovoru.

Članak 8.

Korisnik se obvezuje pravodobno izvijestiti Općinu o eventualnim objektivnim

smetnjama tijekom realizacije aktivnosti koje onemogućuju ili bitno mijenjaju opseg, vrstu planiranih aktivnosti, izvršenje u ugovorenom roku ili izvršenje u planiranim stavkama proračuna.

Ukoliko Korisnik iz bilo kojeg razloga ne može ostvariti program za koji je podnio zahtjev, dužan je o tome pisanim putem uz obrazloženje pravovremeno izvijestiti Općinu.

Članak 9.

Općina zadržava pravo na povrat već doznačenih sredstava u slučaju da utvrdi da su odobrena novčana sredstva utrošena suprotno uvjetima natječaja, kako je navedeno u Uputama za prijavitelje, odnosno suprotno namjeni utvrđenoj ovim Ugovorom.

O obustavi doznake, odnosno o obvezi povrata već doznačenih novčanih sredstava, Općina će pisanim putem obavijestiti Korisnika.

Članak 10.

Korisnik financiranja ovlašćuje Općinu da objavi njegov naziv i adresu, svrhu financijskih sredstava, najviši iznos sredstava i stopu financiranja prihvatljivih troškova programa ili projekta sukladno ugovoru.

Korisnik financiranja se obvezuje u svim obavijestima, publikacijama, internetu i sl. koji se odnose Program/ Projekt koji je predmet ovog ugovora istaknuti činjenicu da je Općina Tučepi financirala ili sufinancirala Program/ Projekt.

Članak 11.

Općina ne snosi odgovornost, neposrednu ili posrednu, za štete proizašle iz bilo koje aktivnosti Korisnika u provedbi ugovorenog Programa/Projekta.

Članak 12.

Ugovorne strane su suglasne da će sve eventualne sporove u vezi s provedbom ovog Ugovora rješavati sporazumno ili postupkom mirenja, a ukoliko to nije moguće, ugovaraju nadležnost stvarno nadležnog suda u Splitu.

Članak 13.

Opisni obrazac Programa (Prijavnica) i Obrazac proračuna koje je Korisnik
dostavio prijavljujući se na Javni natječaj, sastavni su dio ovog Ugovora.

Članak 14.

Ugovor stupa na snagu danom potpisa obje ugovorne strane.

Članak 15.

Za sve ostale ugovorne odredbe koje dopunjuju ovaj Ugovor i odnose se na opća pravila i obveze koje se primjenjuju u provedbi Programa vrijede odredbe Pravilnika o financiranju programa i projekata od interesa za opće dobro koje provode udruge na području Općine Tučepi („Glasnik Općine Tučepi“ br. 7/2020 ).

Članak 16.

Ovaj Ugovor sastavljen je u tri (3) istovjetna primjerka, od kojih jedan (1) primjerak zadržava Korisnik, a dva primjerka Općina.

KLASA:
URBROJ:
Tučepi

ZA KORISNIKA: ZA OPĆINU:

Osoba ovlaštena za zastupanje OPĆINSKI NAČELNIK

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

Mjesto i datum : Mjesto i datum :